सोशल मीडिया पर रॉबर्ट वाड्रा ने की बड़ी गलती, जमकर उड़ा मजाक | Webdunia Hindi
पुनः संशोधित	सोमवार, 13 मई 2019 (08:17 IST)
नई दिल्ली। कांग्रेस नेता प्रियंका गांधी वाड्रा के पति रॉबर्ट वाड्रा यहां मतदान के बाद स्याही लगी अपनी उंगली के साथ भूलवश पराग्वे के ध्वज वाली ‘इमोजी’ पोस्ट करने के चलते सोशल मीडिया पर ट्रोल हो गए।
उनका सोशल मीडिया पर जमकर मजाक बना।
हालांकि उन्होंने बाद में पराग्वे के ध्वज की जगह भारतीय तिरंगा पोस्ट किया और अपनी गलती कबूल की, लेकिन वे ट्विटर यूजर्स की आलोचनाओं से नहीं बच सके।
उन्होंने स्याही लगी अपनी उंगली के साथ एक फोटो ट्विटर पर पोस्ट करते हुए लिखा कि हमारा अधिकार, हमारी ताकत। हर किसी को बाहर निकलकर वोट करना चाहिए, हमें सभी के सहयोग की जरूरत है ताकि हम अपने प्रियजनों के लिए संयुक्त भविष्य और हमारे देश के लिए एक धर्मनिरपेक्ष, सुरक्षित, लाभकारी भविष्य बना सकें। उन्होंने अपनी इस पोस्ट के साथ लाल, सफेद और नीले रंग का पराग्वे के ध्वज की इमोजी भी साझा की।
पोस्ट में पराग्वे के झंडे का इस्तेमाल करना मेरी भूल थी। मैं अच्छी तरह से जानता हूं कि आप सभी जानते हैं कि यह गलती से पोस्ट किया गया था, लेकिन आपने मेरी गलती पर ध्यान दिलाने का फैसला किया जबकि कई अन्य ऐसे मुद्दे हैं जिन पर चर्चा करने की जरूरत है। उन्होंने अपनी गलती मानते हुए लिखा कि मुझे दु:ख हुआ, लेकिन कोई बात नहीं। मेरी दुआएं आपके साथ हैं...।’